section_heading: Radnja
paragraph_text: Naslovna junakinja je pripadnica više klase i majka odrasle kćeri, a toga dana priprema zabavu za ugledne goste. Sputana društvenim normama, razmišlja bi li joj život bio drugačiji da je umjesto udaje za društveno poželjnog Richarda Dallowaya ušla u vezu s nekadašnjom ljubavi Peterom Walshem koji je tog jutra posjećuje, ili s odvažnom prijateljicom iz mladenačkih dana Sally Seton koja kasnije dolazi na zabavu.[https://www.britannica.com/topic/Mrs-Dalloway-novel-by-Woolf. Lohnes, Kate. "Mrs. Dalloway". Encyclopedia Britannica, 27. ožujka 2020.] (pristupljeno 27. ožujka 2021.) Septimus pati od čestih halucinacija vezanih uz prijatelja Evansa koji je poginuo u Prvom svjetkom ratu. Saznaje da ga planiraju smjestiti u duševnu bolnicu te se baca s prozora. Kasnije, na zabavi u kući Dalloway, gđa Bradshaw donosi vijesti o njegovom samoubojstvu. Clarissa je potresena, no istovremeno se divi Septimusovom hrabrom i iskrenom činu.